જિલ્લા કલેક્ટરશ્રી આનંદ પટેલે જણાવ્યુ હતુ કે પાટણ જિલ્લામાં પરમ સન્માનીય રાજ્યપાલ મહોદયશ્રી ઉપસ્થિત રહેવાના હોઈ ઝેડ પ્લસ સુરક્ષા વ્યવસ્થા તેમજ પ્રોટોકોલને લગતી સુચનાઓનું પાલન યોગ્ય રીતે થાય, કાયદો અને વ્યવસ્થા જળવાઈ રહે તેમજ કાર્યક્રમને અનુરૂપ મંડપ, સ્ટેજ, ડેકોરેશનની વ્યવસ્થા, હેલીપેડની ચકાસણી, મહાનુભાવોની સ્ટેજ પરની બેઠક વ્યવસ્થા, સમગ્ર કાર્યક્રમ દરમ્યાન વીજપુરવઠો જળવાઈ રહે તે માટેની તમામ વ્યવસ્થા, ખાદ્ય ખોરાકની ચકાસણી, ફાયર ફાયટર, પીવાના પાણીની વ્યવસ્થા, આંગણવાડીના પ્રવેશોત્સવને લગતી કામગીરી, સરકારી યોજનાઓના બેનર-પોસ્ટર વગેરે લગાવવા બાબતે વિવિધ સરકારી કચેરીઓ સાથે સંકલન વગેરે મુદ્દાઓની ચર્ચા હાથ ધરવામાં આવી હતી.